62024TJ0228_INF
Hotărârea Tribunalului (Camera a cincea) din 2 iulie 2025 –Emanuele și Hansen/Parlamentul
(Cauza T‑228/24)
„Funcție publică – Funcționari – Pensie pentru limită de vârstă – Reformele statutului din 2004 și din 2014 – Măsuri tranzitorii referitoare la anumite modalități de calcul al drepturilor de pensie – Articolul 28 din anexa XIII la statut – Agenți temporari deveniți funcționari – Coeficient anual de dobândire a drepturilor de pensie – Vârsta de pensionare – Domeniul de aplicare al legii – Egalitate de tratament”
1.
Funcționari – Pensii – Modalități de calcul al drepturilor de pensie – Dispoziții tranzitorii ale Regulamentului nr. 1023/2013 – Aplicabilitate în cazul agenților în activitate la 31 decembrie 2013 – Limitare doar la agenții care au avut o întrerupere în afilierea la sistemul de pensii al Uniunii – Excludere – Încălcarea principiului egalității de tratament prin asimilarea agenților care au avut o întrerupere în afiliere cu cei care nu au avut o astfel de întrerupere – Inexistență
[art. 13 alin. (2) TUE; Statutul funcționarilor, astfel cum a fost modificat prin Regulamentul nr. 1023/2013, considerentul (29) și art. 83 alin. (2), și anexa XIII, art. 21, 22 și 28; Regimul aplicabil celorlalți agenți, art. 1 alin. (1) și anexa; Regulamentul nr. 723/2004 al Consiliului)
(a se vedea punctele 35-40, 42, 43 și 109-115)
2.
Funcționari – Pensii – Modalități de calcul al drepturilor de pensie – Dispoziții tranzitorii ale Regulamentului nr. 1023/2013 – Aplicabilitate în cazul agenților numiți funcționari după ce fuseseră angajați cu contract la 1 mai 2004 sau la 1 ianuarie 2014 – Aplicarea unui coeficient anual de dobândire a drepturilor de pensie mai puțin favorabil în raport cu un agent care nu a devenit funcționar – Diferență de tratament – Justificare prin obiectivul de menținere a echilibrului actuarial al sistemului de pensii al Uniunii – Admisibilitate
(art. 310 și 317 TFUE; Statutul funcționarilor, astfel cum a fost modificat prin Regulamentul nr. 1023/2013, art. 77 și anexa XIII, art. 21, 22 și 28; Regimul aplicabil celorlalți agenți, art. 39 alin. (1), art. 83 alin. (2) și art. 109 alin. (1) și anexa, art. 1 alin. (1); Regulamentul nr. 1023/2013 al Parlamentului European și al Consiliului, considerentul (13)]
(a se vedea punctele 45-66, 80-91 și 94-105)
3.
Acțiune introdusă de funcționari – Motive – Motiv întemeiat pe o încălcare a principiului egalității de tratament – Contestarea normelor tranzitorii adoptate pentru a garanta o tranziție echitabilă de la un sistem statutar la altul – Control jurisdicțional – Limite
(a se vedea punctele 69-73)
Dispozitivul
1)
Respinge acțiunea.
2)
Domnul Gianfranco Emanuele și doamna Dorte Hansen vor suporta propriile cheltuieli de judecată, precum și pe cele efectuate de Parlamentul European.
3)
Consiliul Uniunii Europene și Comisia Europeană vor suporta fiecare propriile cheltuieli de judecată.